open-index/open-wikipedia-markdown huggingface dataset:
לורד לוטננט של אירלנד

**לורד לוטננט של אירלנד** (באנגלית: **Lord Lieutenant of Ireland**, השם המלא "לוטננט גנרל ומושל כללי של אירלנד" Lieutenant General and General Governor of Ireland) המושל הכללי והמשנה למלך באירלנד מ-1690 (המלחמה הוויליאמית באירלנד) ועד הקמת מדינת אירלנד החופשית ב-1922.

## היסטוריית התפקיד
המושל הבריטי (chief governor), או המשנה למלך (Viceroy) באי היה המפקד העליון של הצבא האנגלי באירלנד מאז כיבוש האי על ידי הנרי השני, מלך אנגליה. במאות ה-13 וה-14 נקרא התפקיד justiciar או Chief justiciar. במאות ה-14 עד ה-16 נקראה King's lieutenant ובמאות ה-15 עד ה-17 Lord Deputy. עד 1690 כלל התפקיד בעיקר את הפיקוד העליון על כוחות הצבא באירלנד, בעיקר כאשר האי היה תחת ממשל צבאי, עם הגדרות משתנות ביחס למנהל האזרחי ולקשרים עם הפרלמנט של אירלנד.

## הגדרת התפקיד
לאחר סיום המלחמה הוויליאמית באירלנד והידוק השליטה הבריטית על ממלכת אירלנד הוגדר תפקיד המושל כתפקיד שלטוני ממשלי קבוע ונקבע שהוא
* נציג הכתר הבריטי בתחומי אירלנד
* המפקד העליון של הכוחות המזוינים באירלנד
* ראש הרשות המבצעת של אירלנד
* אדון מסדר פטריק הקדוש
* לעיתים, חבר קבינט ממשלת בריטניה

לפני חוק האיחוד של 1800, שפיזר את הפרלמנט של אירלנד, שלט המושל למעשה בפרלמנט האירי, התווה את מדיניות הפרלמנט, בהתאם לכוונת הכתר ונשא את הנאום מן הכס. הכלי העיקרי באמצעותו שלט המושל היה שליטתו בהענקת תוארי אבירות. התואר נשא בחובו כוח פוליטי וחברתי כמו גם הכנסה ממיסים וקרקעות. כך יכול היה המושל לתגמל אישים שסיפקו שירותים לכתר ולנקוט בשיטות הפרד ומשול למניעת איחוד כוחות חזקים מדי ומניעת התקוממויות ומרידות.

מינוי המושל לא היה לפרק זמן באורך קבוע, אלא היה נתון לרצון המלך, ובהמשך הפך למינוי ממשלתי. למשרה התמנו אצילים אנגלים, שנאמנותם לכתר (ולממשלה) לא הייתה מוטלת בספק. ב-1756 נקבע שעל המושל להתגורר באופן קבוע באירלנד ברוב ימות השנה לכל אורך כהונתו.

## מבנה הממשל
לצד המושל כיהנה מועצה (the Irish Privy Council, מקבילה למועצה המלכותית האנגלית) בה כיהנו אצילים מקומיים שמונו על ידי השלטון הבריטי. המועצה נפגשה בטירת דבלין. בעלי התפקידים העיקריים היו
* המזכיר העליון של אירלנד (Chief Secretary for Ireland) המנהלן הראשי של הממשל. במהלך המאה ה-19 הפך המזכיר העליון לראש הממשלה בפועל, כאשר המושל מגלם את הריבון במודל של מונרכיה חוקתית.
* תת-מזכיר של אירלנד (Under-Secretary for Ireland), ראש המנהל האזרחי באירלנד.
* שלושה אישים בתואר Lord Justices, ממלאי מקום המושל בהיעדרו:
** השופט העליון של אירלנד (Lord Chancellor of Ireland), ראש מערכת המשפט
** יו"ר הפרלמנט (לפני 1800)
** הארכיבישוף של ארמה (Archbishop of Armagh), ראש הכנסייה של אירלנד, שהיא פלג עצמאי של הכנסייה האנגליקנית באירלנד (Primate of All Ireland).

בין השנים 1782 ו-1922 היה מעונו הרשמי של המושל בפיניקס פארק בדבלין (כיום, מעונו הרשמי של נשיא אירלנד).

## לקריאה נוספת

* Peter Gray & Olwen Purdue, *The Irish Lord Lieutenancy c. 1541-1922*, Chicago 2012 


## קישורים חיצוניים


* Mark Duncan, Ireland’s Lord Lieutenant: ‘a fount of all that is slimy in our national life’,


קטגוריה:האימפריה הבריטית
קטגוריה:מושלים כלליים
קטגוריה:אירלנד: היסטוריה
Moana 2 (Original Motion Picture Soundtrack)

***Moana 2 (Original Motion Picture Soundtrack)*** הוא אלבום הפסקול של הסרט "מואנה 2" שיצא לאור ב-27 בנובמבר 2024.

## פיתוח
למוזיקה של סרט ההמשך של "מואנה" גויסו המלחינות אביגיל ברלו ואמילי בר, שהחליפו את לין-מנואל מירנדה, כותב השירים של הסרט הראשון. בכך, ברלו ובר, היו הצעירות ביותר שגויסו על ידי דיסני לכתיבת פסקול. הצמד זכה להצלחה מוקדמת עם "The Unofficial Bridgerton Musical", שזכה בפרס הגראמי לאלבום המחזמר הטוב ביותר בשנת 2022. מירנדה היה זמין להנחיה ולייעוץ עבור הצמד, ושיתף איתם כלים ממוזיקה לתיאטרון לסיפור סיפורים.

יחד עם מלחיני הפסקול מארק מנצ'ינה ואופטיה פואי, עבדו ברלו ובר על יצירת נוף מוזיקלי חדש המשלב את הנושאים שהוגדרו בסרט הראשון ומרחיב את הקול של מואנה למחוזות חדשים. ברלו ובר נעזרו בצוות התרבות של דיסני ובחברי "Oceania Cultural Trust", אשר סיפקו השראה לשירים מתוך דגימות מוזיקליות וכלי הקשה פולינזיים שנלקחו מהסרט הראשון.

לדברי ברלו, העבודה על הפרויקט לימדה אותה כיצד לשתף פעולה באופן יעיל ולספר סיפורים דרך מוזיקה תוך עבודה עם "קהילה גדולה של אנשים". בר הוסיפה כי התהליך חיבר אותן לעוגן תרבותי משמעותי של אזור האוקיינוס השקט. ברלו תיארה את כתיבת השירים כתהליך דינמי, שבו כל אחת מהן מביאה רעיונות שנדונים ומתפתחים בסגנון דומה למשחק פינג פונג.

הזמרת אאולי'אי קרוואליו, המדבבת של מואנה, העמיקה את קולה התואם את התבגרותה של הדמות. הדבר בא לידי ביטוי במיוחד בשיר "Beyond", המהווה המשך רוחני ל-"How Far I'll Go" מסרט הראשון, ומציג גוון עמוק יותר. בר סיפרה כי השיר מעביר תחושת חוסר ודאות והפחד הטמון בהחלטות משמעותיות שיכולות לשנות את החיים.

השיר הראשון שנכתב לסרט, "We're Back", שימש כהקדמה המוזיקלית המחזירה את הצופים לעולם של הסרט הראשון תוך הצגת דמויות חדשות. בנוסף, דוויין ג'ונסון (מאווי) חשף את השיר "", שמוקדש להעצמה נשית ומאתגר את היכולות הווקליות שלו.

## הפצה
ב-7 בנובמבר 2024, חשפה דיסני את רשימת השירים המלאה, כולל הסינגל הראשון "Beyond" בביצוע קרוואליו. האלבום המלא, הכולל 16 שירים מקוריים, יצא ב-22 בנובמבר, חמישה ימים לפני יציאת הסרט לאקרנים. גרסה מורחבת של פסקול הסרט, עם מוזיקה אינסטרומנטלית של מנצ'ינה ופואי, יצאה ב-25 בנובמבר ותהיה זמינה גם בפורמטים של תקליטורים וויניל.

## ביקורת
תגובות הביקורת לשירים של הסרט היו מעורבות עד שליליות:
* **לואיס פייטזמן** מ-Vulture כתב כי "המוזיקה של מואנה 2 היא החולשה הגדולה של הסרט", ותיאר את הלחנים כנגזרים מהמקור ללא עומק, עם מילים מגושמות.
* **דני קסל אודם** מ-Screen Rant ציינה שההרמוניות נעימות, אך הטקסטים פשוטים ורפטטיביים.
* **מאט פאצ'ס** מ-Polygon כתב כי "מואנה 2" מצטיין בשיר אחד חזק וכמה שירים נשכחים, שאינם מספיקים כדי להרים את הסרט.
* **אואן גלייברמן** מ-Variety טען כי השירים אמנם נעימים, אך נראים כחיקוי של סגנונו של מירנדה ללא הקסם המקורי.
* **בן וסרמן** מ-Comic Book Resources שיבח את השירים "Get Lost" ו-"" על המוזיקה הקליטה שלהם, אך ציין שהם אינם מתקרבים לרמה של "You're Welcome" ו-"How Far I'll Go".

בסך הכול, פסקול הסרט התקשה לשחזר את הקסם של הסרט הראשון, אך הצליח לעורר עניין מסוים דרך ההרחבות התרבותיות והגישה הייחודית של היוצרים.

## פרסים ומועמדויות

## רשימת רצועות

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:פסקולי סרטי אנימציה של דיסני
קטגוריה:מואנה (זיכיון)
קטגוריה:פסקולי וולט דיסני רקורדס
חוות איימן

**חוות איימן** הוא מבנה המשמש כמלון בוטיק בשכונת כרמל מרכזי בחיפה והיה בעברו מתחם חקלאי שכלל בית הארחה צנוע ובית מגורים, שהוקם ב-1904 ע״י קריסטין איימן ואשתו ויקטוריה, בני הקהילה הטמפלרית בפרבר כרמלהיים. החווה השתרעה בין הרחובות קלר, שדרות הצבי, ריומונים והברושים של היום. הקרקע נקנתה מידי פרידריך קלר, סגן קונסול פרוסיה בחיפה. תוצרת החווה סיפקה את צורכי המלונות הגרמניים בכרמל. המבנה עצמו – בן שתי קומות, בנוי אבן ושימש לסירוגין אורווה, מחסן ודירת מגורים.

## קונדיטורית קליין
ב-1930 הבית המשמש כיום כמלון ספא בוטיק נשכר ע״י יצחק קליין מידי משפחת פנקוביץ אשר רכשה, בשלב מסוים, את מבני החווה מ״החברה לפתוח אדמות פלסטין בע״מ״. משפחת קליין הגיעה לארץ ישראל מאוסטריה בשנת 1930. יצחק קליין פתח מאפיית עוגות בקומת קרקע ואילו המשפחה התגוררה בקומה הראשונה. זו הייתה מאפיית העוגות הראשונה בכרמל. אם המשפחה, אלה קליין, הייתה הקונדיטורית. אבי המשפחה, יצחק קליין, היה יורד עם תוצרתו בשביל החמורים להדר והיה מוכר את מרכולתו מול בית הקרנות.

ב-1933, משפחת קליין פתחה בית קפה בבניין שהיה בחורשה שלפני (בית הכט) שפעל שם עד 1939. לאחר מכן, בית הקפה עבר לבניין בו נמצא סניף הבנק הבינלאומי הראשון (שדרות מוריה 135 באחוזת שמואל) ופעל במקום זה עד 1948.

## כיום
כיום מוגדרת חוות איימן כאתר מורשת על ידי המועצה לשימור אתרי מורשת בישראל יחד עם שאר מבני שכונת כרמלהיים.

## פגיעת הטיל במלחמת חרבות ברזל
ב-16 בנובמבר 2024 במהלך מבצע חיצי הצפון במלחמת חרבות ברזל המבנה נפגע קשות מנפילת טיל של ארגון הטרור חזבאללה, כתוצאה מכך נהרס חלק מבית הכנסת אבות ובנים השכן, ונפגע גם בית קלר מרסיסים.

## קישורים חיצוניים

קטגוריה:כרמלהיים
קטגוריה:רובע כרמל
קטגוריה:טמפלרים: מבנים
קטגוריה:אתרי מורשת במחוז חיפה
קטגוריה:חיפה: מבנים לשימור
קטגוריה:חיפה: בתי מגורים
שכמייה

[180px|ממוזער|שכמייה מהסוג אשר נפוץ בלבוש המסורתי של אזור [ההיילנדס הסקוטיים]]
**שכמייה** היא אביזר לבוש ללא שרוולים אשר מהודקת לרוב על הצוואר או הכתפיים של האדם שלובש אותה ומכסות באופן רופף את הכתפיים, הגב, והזרועות של אותו האדם. שכמיות בדרך כלל קצרות יותר מגלימות.

שכמיות היו פופולריות במיוחד באירופה במהלך תקופת ימי הביניים, ולעיתים רבות הכילו גם ברדסים. לאורך ההיסטוריה הם נלבשו על ידי אוכלוסיות ממעמדות חברתיים שונים ושימשו הן לצרכים פרקטיים והן כסמל סטטוס. במהלך המאה ה-19 השכמיות הפכו לפריט לבוש פורמלי פופולרי בחברות רבות, כאשר במקרים הללו הם לרוב עשוי מבדים יקרים יותר כמו משי, קטיפה או סאטן. בנוסף, לאורך ההיסטוריה שכמיות הפכו גם פופולריות בקרב הכמורה הקתולית, כאשר כמרים רבים נוהגים ללבוש אותם לרוב במהלך טקסים בכנסייה.

בעת המודרנית שכמיות נמצאות גם בשימוש נרחב במספרות על מנת להגן על הבגדים של הלקוחות בעת שהם מקבלים תספורת. השכמיות הללו בדרך כלל עשויות מחומרים קלים ועמידים במים.

בתרבות הפופולרית השכמיות לעיתים רבות מזוהות עם דמויות איקוניות של גיבורי-על ודמויות איקוניות שונות מעולם הפנטזיה.

## גלריית תמונות

קובץ:Batman_and_Robin_1966.JPG|באטמן ורובין
קובץ:Nezahualpiltzintli.jpg|טקסט=Tlatoani Nezahualpiltzintli; Aztec king of Texcoco wearing a Mesoamerican cape| המלך האצטקי נזההואלפילי  לובש שכמייה מסו-אמריקאית
קובץ:Milano_Italy_Carabinieri-01.jpg|טקסט=Two Italian carabinieri (gendarmes) with capes| שני שוטרים קרביניירים איטלקיים עם שכמיות
קובץ:PazyrikHorseman.JPG|טקסט=Pazyryk horseman wearing cape 300 BCE| ציור משנת 300 לפני הספירה של פרש מאזור דרום סיביר אשר חובש שכמייה
קובץ:Pelerine1911.jpg|טקסט=A young woman in a crocheted cape| איור של אישה צעירה עם שכמייה סרוגה
קובץ:Woman's_Cape_with_Hood_LACMA_M.67.8.29.jpg|שכמייה נשית עם ברדס


## ראו גם
* גלימה
* בגדי מעטפת

## קישורים חיצוניים

## הערות שוליים

קטגוריה:ביגוד
קטגוריה:הלבשה עליונה
Synthesia (חברה)

**Synthesia** היא חברה ליצירת מדיה סינתטית המפתחת תוכנה המשמשת ליצירת תוכני וידאו שנוצרו באמצעות בינה מלאכותית.
Synthesia ממוקמת בלונדון אשר באנגליה.

## היסטוריה

תוכנת Synthesia עושה שימוש בארכיטקטורת למידת עומק שפותחה על ידי לורדס אגפיטו ומתיוס נייסנר. החברה הוקמה ב-2017 על ידי אגפיטו, ניסנר, ויקטור ריפרבלי, וסטפן ט'רילד. ב-2018, החברה הדגימה לראשונה את יכולות התוכנה בתוכנית של ה-BBC בשם *Click*, כשהציגה דיגיטציה של מאתיו אמרוליוולה מדבר ספרדית, מנדרינית והינדית. 

ב-2019, Synthesia גייסה 3.1 מיליון דולר במימון ראשוני. ב-2020 דווח כי בין המשתמשים של Synthesia נמצאים אמאזון, טיפאני & קו. ו-IHG מלונות ואתרי נופש.

באפריל 2021 גייסה החברה 12.5 מיליון דולר בסבב גיוס Series A. בדצמבר 2021 גייסה החברה 50 מיליון דולר בסבב גיוס Series B בהובלת Kleiner Perkins ו-GV.

בשנת 2021 שיתפה Synthesia פעולה עם חברת Lay's בקמפיין "Messi Messages", שכלל את שחקן הכדורגל הארגנטינאי ליונל מסי. משתמשים יצרו הודעות מותאמות אישית באמצעות התוכנה של Synthesia ושלחו סרטוני וידאו מבוססי מציאות מלאכותית של ליונל מסי, שהותאמו לטקסט שהוזן על ידם. הקמפיין קיבל פרס אריה קאן .

Synthesia השיגה שווי כולל של מיליארד דולר והגיעה למעמד "יוניקורן" כאשר גייסה 90 מיליון דולר ביוני 2023, במסגרת סבב הגיוס מסוג Series C, בהובלת Accel ובשיתוף NVentures, קרן ההשקעות של Nvidia.

למרות שהחברה אוסרת על שימוש בטכנולוגיה שלה להפצת מידע כוזב או תוכן בסגנון חדשותי, דיווח של "חופש בבית" באוקטובר 2023 ציין כי כלים של Synthesia שימשו על ידי ממשלות בוונצואלה ובסין כדי ליצור סרטונים של תחנות טלוויזיה מזויפות עם דימוי דמויות וירטואליות שנוצרו בעזרת בינה מלאכותית, במטרה להפיץ תעמולה. ובאפריל 2024 הצהירה החברה כי משתמשים חדשים בטכנולוגיה שלה עוברים סינון, והתוכן שנוצר באמצעותה נבדק נוסף על ידי מודרטורים של Synthesia.

בינואר 2024 הציגה החברה את עוזר הווידאו בינה מלאכותית שלה, הממיר טקסט לווידאו. באפריל 2024, עם דיווח על 55,000 מנויים, כולל חצי מתוך 100 החברות המובילות ב-Fortune, השיקה Synthesia את "האווטארים המביעים".

## סקירה כללית

Synthesia משמשת בדרך כלל על ידי חברות לצורכי תקשורת, אוריינטציה והדרכות וידאו. היא שימשה בקמפיינים פרסומיים, דיווחים, הדגמות מוצרים, ויצירת צ'אט בוטים.

האלגוריתם של תוכנת Synthesia מחקה דיבור ותנועות פנים בהתבסס על הקלטות וידאו של דיבור ואיות פונמות של אדם. מזה נוצר וידאו טקסט-לדיבור שמראה ומשמיע כמו אותו אדם. 

המשתמשים יוצרים תוכן באמצעות המנחים המלאכותיים המוכנים מראש של הפלטפורמה. או על ידי יצירת ייצוגים דיגיטליים של עצמם, או אווטרים אישיים, באמצעות כלי העריכה הווידאו המלאכותי של הפלטפורמה. אווטרים אלה יכולים לשמש לקריינות סרטונים שנוצרו מטקסט. נכון לאוגוסט 2021, מאגר הקולות של Synthesia כלל אפשרויות שונות מבחינת מגדר ביותר משישים שפות. (כולל עברית).

הפלטפורמה אוסרת על שימוש בתוכנה שלה ליצירת קלונים ללא הסכמה, כולל של סלבריטאים או דמויות פוליטיות למטרות סאטירה. יש לספק הסכמה מפורשת בנוסף לתהליך סינון מוקדם מחמיר לשימוש בדמותו של אדם, על מנת למנוע יצירת "דיפפייק".

## קישורים חיצוניים
* 

## הערות שוליים

קטגוריה:חברות תוכנה
שמורת טבע ערבות יריחו

ממוזער|ואדי נח'יל בשמורת ערבות יריחו
ממוזער|לאורות בגדה הדרומית של ואדי נח'יל
**שמורת ערבות יריחו** היא שמורת טבע בבקעת הירדן, ליד בית חוגלה. שמורת ערבות יריחו קיבלה תוקף כשמורה ב-11 בדצמבר 2020.

## הכרזה
תוכנית השמורה הופקדה באוקטובר 1993. בינואר 2020 אישר שר הביטחון, נפתלי בנט, להכריז על שבע שמורות טבע חדשות ביהודה ושומרון, לאחר שבמשך שנים רבות מאז הסכמי אוסלו לא הוכרז על שמורות טבע חדשות. בעקבות זאת, ב-4 באוקטובר 2020 שמורת ערבות יריחו הוכרזה כשמורת טבע על ידי ראש המנהל האזרחי. ההכרזה נכנסה לתוקף ב-11 בדצמבר 2020, 60 יום מפרסום ההכרזה. ב-11 במרץ 2021 נחתם תיקון טכני לנוסח ההכרזה.

## שטח השמורה
השמורה משתרעת על 4,010 דונם מזרחית לכביש 90 ומערבית לציר המערכת, מעין חג'לה בצפון ועד קו הממשיך את כביש 1 מזרחה לכיוון גשר עבדאללה, בדרום. בחלקו הצפוני, השמורה צרה יחסית, וממזרחו נמצאים שטחים חקלאיים של בית הערבה. בחלקו הדרומי, השמורה רחבה יותר ומשתרעת עד קרוב לגדר המערכת במזרח.

## תיאור השמורה
השמורה שומרת על אדמות חוואר של בתרונות ערבות הירדן, אדמות שיש בהן מעט מאוד צמחייה. בצפון מערב השמורה נמצא עין חג'לה. באמצע השמורה עובר ממערב למזרח ואדי נחיל, בו נובע עין נח'יל ועל כן יש בו צמחייה רבה, כולל עצי דקל. בואדי יש שרידים של פוגארות. במצוק הדרומי של ואדי נח'יל נמצאים כוכי התבודדות של נזירים. מצפון לואדי נח'יל יש בונקר נטוש של צה"ל.

בחלק הדרום מזרחי של השמורה נמצאים בריכות מלח נטושות של מפעל ים המלח הצפוני.

## צמחייה
הצמחייה ברוב השמורה מועטה ביותר, עקב המליחות הגבוהה של האדמה ומיעוט המים. הצמחים הנמצאים בו הם כאלו היכולים לגדול באדמת מלחה כמו עצי אשל ושיחי מלחית. כן נמצאים בשמורה צמחי מליחה ייחודיים כמו בן מלח מכחיל וימלוח פגום. בואדי נח'יל צמחייה רבה, כולל עצי דקל. בשנים גשומות פורחות בו פרחים חד-שנתיים המתאימים לאזור, בהם אהרונסונית פקטורובסקי ובבונג.

## בעלי חיים
בשמורה נצפים צבי ארצישראלי, שועל, צבוע, זאב, דורבן, פסמון וכוח אפור.

באוגוסט 2021 תועד בשמורה תורית זנבנית.
בשנת 2023 נצפה בו לראשונה נחשיל חד ראש.

## קישורים חיצוניים
* שמורת ערבות יריחו, אתר inature

## הערות שוליים

קטגוריה:בקעת הירדן
קטגוריה:אסיה: שמורות טבע
התקדמתי ממך

"**התקדמתי ממך**" הוא סינגל שהוקלט על ידי הזמרים הישראלים איתי לוי וששון איפרם שאולוב. את השיר הוציאו לאור ב-27 בנובמבר 2024 חברות התקליטים רות הפקות ואבי גואטה הפקות כסינגל שלא מתוך אלבום אולפן.

## רקע וכתיבה
"התקדמתי ממך" נכתב והולחן על ידי רון ביטון ומאור שטרית, שגם הפיק אותו מוזיקלית. השיר מתאר מערכת יחסים מורכבת שבה הדובר מתמודד עם תחושות של כאב, אובדן ואכזבה. הוא מנסה להבין את הסיטואציה הנוכחית, כשבמקביל מרגיש מנוצל ונשלט רגשית על ידי בת-זוגו. לאחר מכן מתגלה תהליך פנימי של התלבטות – מחד, הוא מבין שהקשר מזיק ומלא במניפולציות ושקרים, ומאידך, מתקשה להשתחרר מהכאב ומהתלות, כפי שממחישה החזרה על המשפט שנאמר על ידי בת הזוג: "אל תלך, אתה בדם שלי".

השורות  ו מבליטות את חרדת הדובר כיצד הם נראים יחד כזוג כלפי חוץ. הוא מנסה ליצור תדמית של שליטה והתקדמות, אך מאחורי הקלעים מתמודד עם תחושות עמוקות של בלבול ותסכול. הסיפור עוסק לא רק בקשר זוגי, אלא גם בהשפעותיו על הדימוי העצמי ועל התפיסה החברתית של הדובר. התמה המרכזית היא מאבק פנימי בין הרצון להמשיך הלאה לבין הקושי להשתחרר מהתלות רגשית.

## הצלחה מסחרית
"התקדמתי ממך" הושמע רבות בתחנות הרדיו בישראל. הוא הגיע בשיאו למקום השני במצעד השבועי של מדיה פורסט, המתבסס על נתוני איירפליי שבועיים במדינה. נכון לספטמבר 2025 לשיר יש למעלה מ-11 מיליון צפיות ביוטיוב.

## מיקומי שיא

### מצעדי סוף שנה

## הערות שוליים

קטגוריה:שירי איתי לוי
קטגוריה:שירי ששון איפרם שאולוב
קטגוריה:דואטים
קטגוריה:שירים בעברית
קטגוריה:שירים שנכתבו על ידי רון ביטון
קטגוריה:שירים שהולחנו על ידי רון ביטון
קתלין מקיין-גודפרי

**קלתין מקיין-גודפרי** (באנגלית: **Kathleen McKane Godfree**;  7 במאי 1896 – 19 ביוני 1992) הייתה טניסאית בריטית. היא זכתה במקום ראשון באליפות וימבלדון פעמיים וזכתה ב-5 מדליות אולימפיות לרבות מדליית זהב.

בנוסף לקריירה בטניס היא הייתה שחקנית בדמינטון מצטיינת, מספר פעמים זכתה בתואר אלופת אנגליה.

## ביוגרפיה
קתלין מקיין נולדה בבייזווטר בשנת 1896.

בשנת 1920 היא הייתה חלק של משלחת לאולימפיאדת אנטוורפן וזכתה בה במדליית זהב (זוגות נשים), כסף (זוגות מעורבים) וארד (נשים).

בשנת 1921 מקיין דורגה במקום ה-10 בדירוג נשים.

בשנת 1922 היא שיחקה לצד אחותה בתחרות זוגות נשים בווימבלדון. בשנת 1923 היא הפסידה בגמר תחרות נשים לסוזן לנגלן. היא זכתה בתואר בשנים 1924 ו-1926. בתחרויות זוגות נשים ביחד עם אחותה היא הפסידה בגמר תחרות הנשים. היא הגיעה לגמר בשנים 1924 ו-1926 אך לא זכתה בתואר. בתחרות זוגות מעורבים מקיין זכתה 3 פעמים, מהם פעמיים לצד בעלה לסלי גודפרי.

בשנת 1925 טניסאים זרים קיבלו לראשונה אפשרות להשתתף באליפות צרפת הפתוחה בטניס. בתחרות נשים מקיין-גודפרי הגיעה לגמר והפסידה לסוזן לנגלן. בתחרות זוגות נשים היא שיחקה בגמר פעמיים (1925 ו-1926) אך לא זכתה בתואר.

באליפות ארצות הברית הפתוחה בטניס של שנת 1925 מקיין-גודפרי הגיעה למשחק הגמר אך הפסידה. בתחרויות לזוגות נשים היא זכתה פעמיים (1923 ו-1927). בתחרויות זוגות מעורבים היא הפסידה בגמר בשנים 1923 וניצחה בשנת 1925.

קתלין מקיין-גודפרי השתתפה באליפות אוסטרליה הפתוחה בשנים 1922–1934 אך ללא הצלחה יתרה.

באולימפיאדת 1924 היא זכתה במדליית כסף בתחרות זוגות מעורבים ומדליית ארד בתחרות נשים.

קתלין מקיין-גודפרי נפטרה בשנת 1992 בלונדון.

## הישגים

## קישורים חיצוניים

* 
* 

קטגוריה:טניסאיות בריטיות
קטגוריה:טניסאיות זוכות אליפות וימבלדון
קטגוריה:אלופים אולימפיים מבריטניה
קטגוריה:משתתפי אולימפיאדת פריז (1924)
קטגוריה:משתתפי אולימפיאדת אנטוורפן (1920)
קטגוריה:טניסאים אולימפיים בריטים
קטגוריה:בריטיות שנולדו ב-1896
קטגוריה:בריטיות שנפטרו ב-1992
אורז צהוב

ממוזער|300px|אורז צהוב מסורתי ספרדי
**אורז צהוב** הוא מאכל אורז מסורתי שנצבע בצהוב. המאכל מקובל במטבחים שונים מ, דרך המזרח התיכון ואפריקה, ועד לדרום אמריקה. במדינות הודו, סרי לנקה, פיליפינים, איראן, אפגניסטן, אינדונזיה, מרוקו, דרום אפריקה, אקוודור, פרו, קובה, האיים הקריביים וברזיל.

האורז הצהוב הוא אורז לבן שהפך לצהוב על ידי תוספת של אנאטו, זעפרן, כמון או כורכום.

האורז הצהוב הדרום אפריקאי, שמקורו במטבח של קהילת , מושפע מהמטבח האינדונזי, ומוגש באופן מסורתי בתוספת צימוקים, סוכר וקינמון, מה שהופך אותו לתבשיל אורז מתוק מאוד, המוגש כתוספת למאכלים מלוחים ומאכלי קארי.

ממוזער|נאסי קונינג מוגש בעריכה מפוארת, במסיבה באינדונזיה
בסרי לנקה, הוא ידוע בשם **kaha buth** (*קאהא בוט*) והוא מושפע בטעמיו גם מהמטבח האינדונזי. באינדונזיה הוא נקרא ****, והוא אורז בניחוחות מיוחדים, בשילוב חלב קוקוס, כורכום, ציפורן ועוד תבלינים. בפיליפינים, מנות אורז מבושלות עם כורכום, מכונות "קונינג"  או "סיניגפונה" .

ממוזער|לומו סלאדו מוגש עם אורז צהוב במטבח הפרואני
בגרסה הקובנית, מבושל האורז עם לימון, ליים, בצל, שום, שמן זית וכמון.

## ראו גם
* אורז
* המטבח ההודי
* המטבח האינדונזי

## קישורים חיצוניים

## הערות שוליים

קטגוריה:אורז
קטגוריה:המטבח האינדונזי
קטגוריה:המטבח הפרואני
קטגוריה:המטבח ההודי
קינגפישר

**קינגפישר** הוא התעתיק העברי לשם **Kingfisher** באנגלית שפירושו שלדג (עוף ממשפחת השלדגיים).
ליטמן

**ליטמן** הוא שם משפחה אשכנזי ממקור סלאבי.

קטגוריה:שמות משפחה אשכנזיים
מוחמד ראזי אל-ג'לאלי

**מוחמד ראזי אל-ג'לאלי** (בערבית: **محمد غازي الجلالي**, בתעתיק מדויק: **מחמד ע'אזי אלג'לאלי**; נולד ב-22 במרץ 1969) הוא פוליטיקאי סורי שכיהן כראש ממשלת סוריה. לפני כן כיהן כשר התקשורת בממשלתו השנייה של ואיל אל-חלקי מאוגוסט 2014 ועד יולי 2016.

הוא כיהן כראש ממשלת המעבר לאחר נפילת משטרו של בשאר אל-אסד עד שכוננה ממשלת המעבר החדשה על ידי המורדים בראשות מוחמד אל-בשיר.

## ביוגרפיה
נולד בדמשק ב-22 במרץ 1969.

הוא בעל תואר ראשון בהנדסה אזרחית מאוניברסיטת דמשק ב-1992, ותואר שני בהנדסה אזרחית מאוניברסיטת דמשק ב-1994.

ובנוסף, תואר שני בהנדסה אזרחית מאוניברסיטת עין שמס בקהיר בשנת 1997, ודוקטורט בכלכלה הנדסית מאוניברסיטת עין שמס בקהיר בשנת 2000.

הוא כתב מאמרים מדעיים ומחקרים רבים.

הוא פרופסור חבר וכיהן מספטמבר 2023 כנשיא .

## עיסוק פוליטי
היה עוזר שר התקשורת מחודש מאי 2008 ועד למינויו כשר התקשורת באוגוסט 2014.

כיהן כשר התקשורת והטכנולוגיה מאוגוסט 2014 ועד יולי 2016

קודם לכן היה גם יו"ר הדירקטוריון של תאגיד הדואר הכללי, וחבר הדירקטוריון של החברה הכללית לתחבורה בדרכים משנת 2005 ועד 2013.

## ראש הממשלה
ב-14 בספטמבר 2024 הוציא נשיא סוריה בשאר אל אסד צו ובו הטיל עליו את הרכבת הממשלה.

ב-23 בספטמבר החל לכהן כראש הממשלה.

ב-7 בדצמבר 2024, לאחר נפילת משטרו של בשאר אסד, הודיע כי לא יעזוב את סוריה, וכי ממשלתו תשתף פעולה עם כל הנהגה שתיבחר על ידי העם הסורי. מאוחר יותר פורסם סרטון ובו הוא יוצא מביתו בדמשק כשהוא מלווה בחמושי ארגון תחריר א-שאם. המורדים, לעומת זאת, כינו אותו "ראש הממשלה לשעבר".

ב-9 בדצמבר 2024 דיווחו כלי תקשורת כי המורדים החליטו למנות את מוחמד אל-בשיר לראש ממשלת המעבר במקומו של אל-ג'לאלי.

## חיים אישיים
הוא נשוי ואב לשני בנים ובת.

## קישורים חיצוניים

## הערות שוליים

קטגוריה:ראשי ממשלת סוריה
קטגוריה:פוליטיקאים סורים
קטגוריה:שרי תקשורת
קטגוריה:בוגרי אוניברסיטת עין שמס
קטגוריה:בוגרי אוניברסיטת דמשק
קטגוריה:סגל אוניברסיטת דמשק
קטגוריה:נשיאי אוניברסיטאות ומכללות
קטגוריה:סורים שנולדו ב-1969
מרכבה (אגודה)

אגודת העגלונים העבריים "**מרכבה**" נוסדה במרץ 1931 על ידי ראשוני נהגי כרכרות הדיליז'אנס בתל אביב. האגודה קמה כאגודה עות'מאנית.
מטרתה המוצהרת היתה: "להיטיב את מצב העגלונים העברים ולאמץ עזרה הדדית עבור חברים".

## מייסדי האגודה ותפקידיהם
מייסדי האגודה שימשו כמנהליה האחראים, וגם שימשו כבעלי תפקידים פעילים בה:

נהגי כרכרות הדיליז'אנס היו מחלוצי התחבורה הציבורית בת"א (ובארץ ישראל).

בקיץ 1933 הפכו לקואופרטיב של נהגי המוניות הראשונים בארץ ישראל.

## קישורים חיצוניים
* מודעה שפורסמה בעיתון הארץ ב-16 באפריל 1931
* 

קטגוריה:המנדט הבריטי: היסטוריה
יעקב ניישטדט

**יעקב איסייביץ' ניישטדט** (ברוסית: Яков Исаевич Нейштадт; 6 באוקטובר 1923 - 23 במרץ 2023) היה מבכירי השחמטאים בישראל ומחבר רבי מכר בתחום ספרות השחמט.

## ביוגרפיה
ניישטדט נולד במוסקבה ב-6 באוקטובר 1923.החשיפה הראשונה שלו לשחמט הייתה כשהיה בכיתה ג', וצפה בסטודנט ששכר חדר בדירה שבה התגוררה משפחתו.

כשהיה בן 11, השיג אביו, יצחק (איסאי) מואיסייביץ (1893–1955), כרטיסים לסיבוב הראשון של טורניר השחמט הבינלאומי השני שנערך במוזיאון לאומנויות יפות במוסקבה. השניים צפו בניצחונו של מיכאיל בוטביניק על רודולף שפילמן ובניצחונו של ניקולאי ריומין על חוסה ראול קפבלנקה. בהמשך פגש ניישטדט, בתחרות אזורית שנערכה באולם "אומנות" במוסקבה, את יורי אברבך, שהיה אז מדורג בדרגה שלישית, והם התחילו להשתתף ביחד בשיעורי שחמט לצעירים שהעבירו מיכאיל יודוביץ, איליה מייזליס וסרגיי בלוונץ.

ב-1941, לאחר פלישת גרמניה לברית המועצות במלחמת העולם השנייה, נלקחו הוא וחבריו ללימודים ברכבת משא אל העיר פוגצ'וב לגיוס לצבא האדום. משם הוא עבר לבית הספר לחי"ר שהיה ממוקם תחילה באודסה ולאחר מכן באוראלסק. בתום שישה חודשי הכשרה קיבל דרגת סגן והועבר לחזית הדרום מערבית. הוא לחם כסגן מפקד כיתת רובאים, ולאחר שמפקד הפלוגה שלו נהרג בקרב החליף אותו ניישטדט. בין היתר השתתף בקרבות חרקוב, קריבוי רוג, קירובוגרד ומולדובה, נפצע פעמיים, ב-1942 וב-1944 וזכה לכמה עיטורים על הצטיינות בשירות. עם תום המלחמה ב-1945, שב למוסקבה ולמד משפטים באוניברסיטת מוסקבה.

## קריירה מקצועית
ב-1940 השתתף ניישטדט לראשונה בטורניר שחמט לתלמידי בית ספר, שנערך באמצעות הטלפון בין קבוצות במוסקבה ובלנינגרד. את התעודה בסיום המשחק שבו השתתף ניישטדט העניק לו בוטביניק בעצמו.

בשנות החמישים והשישים של המאה ה-20 השתתף בתחרויות ברמת מאסטר והתמודד מול רבים מטובי שחמטאי התקופה. ב-1961 זכה לדרגת "אמן ספורט ברית המועצות". בשנים 1955–1973 היה מזכיר מערכת הירחון "Shakhmaty v SSSR", ולאחר מכן בשנים 1977–1979 שימש כעורך ראשי של מגזין השחמט הסובייטי "64".

ניישטדט פרסם רבי מכר רבים בתחום השחמט שתורגמו לשפות רבות, בעיקר על פתיחות, תחבולות והיסטוריה שחמטאית. בשנות ה-70 וה-80 שימש כעורך כללי בהוצאת הספרים המזרח גרמנית Sportverlag בברלין, ושיתף פעולה עם רבי אמנים כמו יצחק בולסלבסקי, מארק טיימנוב, יורי אברבך, לב פולוגייבסקי בהפקת ספרי שחמט מצליחים בגרמנית שבני דורי זוכרים היטב מן העידן הטרום-דיגיטלי. חלק נכבד מן היבול הספרותי שלו תורגם לאנגלית ולשפות אחרות וראה אור בהוצאות האירופיות המובילות.

ניישטדט נודע גם כשחקן שחמט בהתכתבות, ועמד בראש נבחרת B של ברית המועצות באולימפיאדות השחמט בהתכתבות ה-7 וה-8. בין 1984 ל-1991 שיחק בגמר אליפות העולם ה-12 בשחמט בהתכתבות, סיים במקום השביעי אחרי גריגורי סנקוב וזכה בתואר אמן בינלאומי של הפדרציה הבינלאומית לשחמט בהתכתבות. ICCF. בשנת 2003 הוענק לו התואר אמן בינלאומי בכיר מטעם הפדרציה.

## חיים אישיים
ב-1992 עלה לישראל עם משפחתו והתגורר בבאר שבע עד פטירתו בגיל 99. היה נשוי לאלנה זינובייבנה סמליאנסקאיה.

הסופר ויקטור ארדוב היה בן דודו, ונכדתו היא החוקרת והבלשנית מילה ניישטדט.

## הערות שוליים

קטגוריה:מעוטרי הכוכב האדום
קטגוריה:מעוטרי עיטור המלחמה הפטריוטית הגדולה
קטגוריה:יהודים אנשי הצבא האדום במלחמת העולם השנייה
קטגוריה:ישראלים ילידי רוסיה
קטגוריה:שחמטאים ישראלים
קטגוריה:שחמטאים סובייטים
קטגוריה:שחמטאים רוסים
קטגוריה:שחמטאים בעלי דרגה בין-לאומית
קטגוריה:שחמט בהתכתבות
קטגוריה:ישראלים שנולדו ב-1923
קטגוריה:ישראלים שנפטרו ב-2023
לחם מונבט

ממוזער|left|200px|לחם מונבט העשוי מחיטה מלאה
**לחם מונבט** הוא סוג של לחם העשוי מדגנים מלאים שהורשו לנבוט (כלומר, לנבוט לפני הטחינה לקמח). ישנם כמה סוגים שונים של לחם דגנים מונבטים. חלקם עשויים בתוספת קמח; חלקם עשויים בתוספת גלוטן; וחלקם, כגון לחם איסיים ולחם יחזקאל (לאחר מתכון לחם עתיק שנמצא בתנ"ך ב או, לפי אחרים, ) עשויים עם מעט מאוד מרכיבים נוספים.

לחמים מונבטים מכילים את הדגן המלא והמונבט (הגרעין) של זרעים שונים. הם שונים מלחם לבן שכן לחמים לבנים עשויים מאנדוספרם חיטה טחון (לאחר הסרת הסובין והנבט). לחמי דגנים מלאים כוללים את הסובין, הנבט והאנדוספרם, ולכן מספקים יותר סיבים תזונתיים, ויטמינים וחלבונים. בלחמי דגנים מונבטים יש בערך אותה כמות של ויטמינים לגרם, ו-47% פחות גלוטן מלחם רגיל.

השוואה בין ניתוחים של הערכים התזונתיים מלמדת כי דגנים מונבטים מכילים כ-75% מהפחמימות, חלבון מעט גבוה יותר וכ-40% מהשומן בהשוואה לדגנים מלאים.

בנוסף לחיטה, לחמים מונבטים עשויים להכיל דגנים וקטניות, כמו דוחן, שעורה, שיבולת שועל, עדשים וסויה. לחם שעשוי ממערך של דגנים וקטניות יכול לספק סט שלם של חומצות אמינו, אבני הבניין של חלבונים. לחמים מונבטים עשויים להכיל מעט יותר מינרלים וחומרי תזונה מאשר לחמים שאינם מונבטים. מלבד זאת, הם מספקים הרבה יתרונות כמו לחמי דגנים מלאים על פני לחמי דגנים מזוקקים, כמו סיכון מופחת למחלות לב כלילית.

לחם איסיים הוא צורה פשוטה של לחם דגנים מונבטים העשוי מחיטה מונבטת ומוכן בטמפרטורה נמוכה. תומכי מזון גולמי לרוב אוכלים אותו לא מבושל או מחומם מעט.האיסיים, כת יהודית סגפנית ששגשגה מהמאה השנייה לפני הספירה ועד המאה הראשונה לספירה, מיוחסת את הטכניקה והמתכון הבסיסי ללחם האיסיים למרות מחסור בראיות מלומדים לטענה. הנבטה והכנה בטמפרטורה נמוכה מבטיחים את תכולת הוויטמין המקסימלית האפשרית למזון. הנבטה גם מפרקת את הלקטינים וחומרים אחרים שאנשים מסוימים עשויים להיות רגישים או אלרגיים אליהם.

## ראו שם
*לחם חיטה מלאה

## קישורים חיצוניים

* 

## הערות שוליים

מונבט
Sincere

***Sincere*** הוא אלבום האולפן השלישי של הזמר האמריקאי חאליד. הוא יצא לאור ב-2 באוגוסט 2024 תחת הוצאת חברת התקליטים RCA רקורדס.

## קידום
חאליד שיתף ב-26 בפברואר 2024 קטע מהשיר "Please Don’t Fall In Love With Me". בסרטון הקטע, חאליד מופיע עם מיקרופון במיקומים שונים בעיר, עם חיתוכים חלקים היוצרים קולאז' ויזואלי של הופעה רגועה. השיר הוא השיר הראשון של חאליד מאז "Softest Touch", שיצא במרץ 2023. חאליד שיתף ב-2 באפריל 2024 את תאריך יציאת הסינגל ותיאר את יציאת השיר כ"התחלה של פרק חדש". ב-4 באפריל 2024, חאליד הוציא את הסינגל המוביל מתוך האלבום בשם "Please Don’t Fall In Love With Me".

ב-4 ביוני 2024, חאליד הכריז על הסינגל השני שלו, "Adore U", שייצא ב-14 ביוני 2024. חאליד שיתף את עטיפת הסינגל "Adore U" והציג קטע ממנו לפני יציאתו. השיר "Adore U" מציג גישה פתוחה יותר לעומת קודמו, עם הזמנה של חאליד לבת הזוג "ליפול לזרועותיי".

ב-2 באוגוסט 2024, חאליד שחרר את הקליפ לשיר "Heatstroke". בקליפ, חאליד משווה את כאב הלב להתחממות גלובלית ומשתמש במטאפורה חזותית של להבות ומסגרת חיים מתפוררת.

ב-1 בדצמבר 2024, חאליד הכריז על שיתוף פעולה עם נורמני בשם "Personal", שייצא ב-6 בדצמבר 2024. זהו הדואט השני של חאליד ונורמני, לאחר "Love Lies" מ-2018, שהפך למוכר כפלטינה מחומשת על ידי איגוד תעשיית ההקלטות האמריקאי. השיר "Personal" מהווה חלק מהמהדורה המורחבת של האלבום.

עטיפת האלבום צולמה על ידי מתיו ריינו.

## הרכב
האלבום כולל 16 רצועות ושיתוף פעולה אחד בלבד עם ארלו פארקס בשיר "Breathe".

השיר "Adore U" עוסק בהתמודדות עם כאב שנובע ממרחק, פיזי או רגשי, עם תקווה לחזור למקום של אהבה טהורה.

השיר "Please Don’t Fall In Love With Me" מעביר אזהרה לאוהבים פוטנציאליים ומציג את חאליד כמי שמתקשה במערכות יחסים בעקבות שברון לב. השיר כולל אינטרפולציה לשיר "Unthinkable (I'm Ready)" של אלישה קיז משנת 2009, כאשר חאליד מבצע את הפזמון של השיר בקטע הפתיחה.

## רשימת רצועות

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומים שהופקו על ידי אדגר באררה
קטגוריה:אלבומים שהופקו על ידי ג'ון היל
קטגוריה:אלבומי חברת RCA רקורדס
רעידת האדמה בקייפ מנדסינו (2024)

**רעידת האדמה בקֵייפּ מֶנְדֶסִינוֹ** (באנגלית: **2024 Cape Mendocino earthquake**) התרחשה ב-5 בדצמבר 2024 בשעה 10:44 (זמן מקומי) במגניטודה Mw=7.0. הרעידה פקדה את חופי מחוז הומבולדט, שבצפון קליפורניה. היא הורגשה באזורי צפון המדינה ובעמק המרכזי. רעידת האדמה גרמה לשירות מזג האוויר הלאומי  להוציא אזהרת צונאמי שבוטלה זמן קצר לאחר מכן.

## רקע טקטוני
ליד קייפ מנדסינו , מתקיים "הצומת המשולש מנדסינו" שבו נפגשים שלושה לוחות טקטוניים (ראו מפה שבביאור זה): הלוח הצפון אמריקאי היבשתי ממזרח ולאורך חוף האוקייאנוס השקט; לוח גורדה הימי, שמצפון להעתק מנדסינו  שכיוונו מזרח מערב, והוא מפריד בין לוח גורדה שמצפון, ללוח הפאסיפי שמדרום לו (ראו המפה בביאור שקודם להסבר זה). לוח גורדה הימי, הכבד מהלוח היבשתי הצפון אמריקאי, נוחת אל מתחתיו ויוצר את קו ההפחתה של קאסקדיה, המלווה בפעילות סייסמית ערה. רעידות האדמה בתוך לוח גורדה הן תוצאה של דחיסה מצפון לדרום בשבר מנדסינו, שמהווה למעשה העתק העברה  בעל תנועה ימנית, שגורם ללוח גורדה לנוע מזרחה ביחס ללוח הצפון אמריקאי, ולנחות מתחתיו.

## רעידת האדמה
מוקד רעידת האדמה נמצא בקרקעית האוקיינוס, 63 ק"מ מערבית לפטרוליה, ובעומק מוקד של 10 ק"מ - רדוד ואופייני למוקדי רעידות האדמה באזור קליפורניה. רעידת אדמה בגודל דומה של מכניזם זהה התרחשה באזור בשנת 1980. זוהי רעידת האדמה הגדולה ביותר שפקדה את מדינת קליפורניה מאז רעידת האדמה ברידג'קרסט ב-2019, והחזקה ביותר שפגעה בחוף הצפון-מערבי של המדינה מאז 2005. רעידת האדמה הורגשה במקומות רחוקים מאד כמו פיניקס, אריזונה; ווונקובר, קנדה. עד ליום 7 בדצמבר, נרשמו יותר מ-210 רעידות עוקבות שעברו את המגניטודה Mw=2.0, כשהחזקה ביותר הייתה ML=4.7 (בסולם ריכטר).

## עוצמה סייסמית ואפקטים סייסמיים
העוצמה הסייסמית המקסימלית שנצפתה ברעידה העיקרית הייתה VIII בסולם מרקאלי.

יותר מ-10,000 משפחות במחוז הומבולדט נותרו ללא חשמל בעקבות רעידת האדמה. כמה בתים הוסטו מיסודותיהם באזור עמק "נהר הצלופח" . בפרנדייל , כבאי מתנדב אמר שהנזק לבתים מוגבל. בריו דל , כביש נסדק והתרחשה דליפת גז בחטיבת ביניים. נזק קל אירע גם בפורטונה .

## תגובת הרשויות לרעידה
אזהרת צונאמי פורסמה על ידי שירות מזג האוויר הלאומי (NWS) עבור חוף צפון קליפורניה  ואורגון. בסן פרנסיסקו חברת Bay Area Rapid Transit עצרה את כל שירותי רכבת ה-Transbay Tube  באזור המפרץ. גן החיות של סן פרנסיסקו  נסגר, האורחים פונו ובעלי החיים אובטחו מפני פגיעה אפשרית. לפי הערכות, כ-5.3 מיליון בני אדם בקליפורניה הושפעו מאזהרת הצונאמי. האזהרה בוטלה על ידי ה-NWS בשעה 11:54 זמן מקומי.

מושל קליפורניה גאווין ניוסם אמר שמשרדי החירום של המדינה "מגיבים באופן פעיל" למצב. מייק מקגווייר , הנשיא הפרו זמני של הסנאט של מדינת קליפורניה , כתב ב-X (לשעבר טוויטר) שהמדינה "שולחת סיוע מיידי" למחוז הומבולדט ולמחוז דל נורטה "כדי לסייע בפעולות חירום". כמה שעות לאחר רעידת האדמה, ניוסום הכריז על מצב חירום במחוזות דל נורטה, הומבולדט ומנדוסינו על מנת לתמוך בתגובת החירום.

## ביאורים

## הערות שוליים

קטגוריה:ארצות הברית: רעידות אדמה
קטגוריה:קליפורניה: אסונות טבע
קייפ מנדסינו
קטגוריה:2024 בארצות הברית
חופש גדול (סרט 2012)

**חופש גדול** הוא סרט קצר ישראלי משנת 2012 מאת טל גרניט ושרון מימון. הסרט היה ברשימת עשרת הסרטים המועמדים לפרס הסרט העלילתי הקצר הטוב ביותר בטקס האוסקר ה-87 ב-2015. הסרט הוקרן בבכורה בישראל בפסטיבל הסרטים הבינלאומי בחיפה ב-2 באוקטובר 2012, לפני הקרנת הבכורה שלו בארצות הברית בפסטיבל סאנדנס 2013 .

## תַקצִיר
חופשת הקיץ המשפחתית של יובל (יפתח קליין), מיכאלה (הילה וידור) וילדיהם נקטעת על ידי הופעתו של יפתח (עודד ליאופולד) המאהב לשעבר של יובל.

## משחק
* יפתח קליין בתפקיד יובל
* עודד לאופולד בתפקיד יפתח, אהובתו לשעבר של יובל
* הילה וידור בתפקיד מיכאלה, אשתו של יובל
* עידו ברטל, בן הזוג של יפתח
* רוסלן לבצ'וק בתפקיד עינב, בנם של יובל ומיכאלה
* בר מיניאלי בתפקיד גאיה, הבת של יובל ומיכאלה

## ביקורות
* פרס אוסקר לסרט הלייב אקשן הקצר הטוב ביותר - רשימה קצרה, מועמדות
* 2013 פסטיבל סאנדנס לסרט קצר פרס גדול חבר השופטים - מועמדות
* Flickerfest הסרט הבינלאומי הקצר הטוב ביותר - זוכה
* ImageOut רוצ'סטר פרס חבר השופטים של פסטיבל הסרטים להט"ב לקצר הטוב ביותר - זוכה

## ראו גם
* קולנוע ישראלי
* רשימת ההגשות הישראליות לפרס האוסקר לסרט העלילתי הבינלאומי הטוב ביותר

## קישורים חיצוניים

## הערות שוליים

קטגוריה:סרטי להט"ב ישראליים
קטגוריה:סרטים ישראליים קצרים
קטגוריה:סרטי 2012
קטגוריה:סרטי שרון מימון
אדם אדם

"**אדם אדם**" הוא סינגל שהוקלט על ידי הזמרת הישראלית עדן בן זקן. את השיר הוציאה ב-21 בנובמבר 2024 לאור חברות התקליטים הליקון ארומה מיוזיק ושרית הפקות כסינגל מתוך המיני האלבום "תדע שאני פה'.

## רקע וכתיבה
"אדם אדם" נכתב והולחן על ידי צליל קליפי, דוד זיגמן ונדב אהרוני, שגם הפיק אותו מוזיקלית. השיר מצייר דמות מורכבת של אישה, שנאבקת בעומק רגשותיה הנסתרים מהעין. באמצעות הפנייה הישירה ל"אדם אדם", הדוברת חושפת את הפער בין החיוך החיצוני לבין המסע הכבד שמתרחש בתוכה. היא משתפת בפחדים ובהתמודדות עם אובדן התמימות והחיפוש אחר אותנטיות, תוך רצון להחזיר לעצמה חלקים שאבדו. השיר נוגע בנושאים כמו זהות עצמית, חוסר שלמות פנימית, והקושי ליישב בין החזות הציבורית לבין האמת הפנימית.

בחלקו השני, השיר עובר לטון ישיר ובוטה יותר, המשקף ביטחון עצמי ועוצמה לצד כאוס פנימי. הדוברת מתארת את עצמה כמי שחולשת על חייה ועל הסביבה, אך עם זאת מודה ב"שריטה" הנלווית לתכונה הזו. ההתמודדות עם הצביעות החברתית והעדר השקט הפנימי, לצד הפזמון החוזר "בלילה אין לי שקט", מבליטים את הקונפליקט בין הרצון לשליטה לבין תחושת איבוד האיזון וההתעוררות הרגשית בשעות החשיכה.

## עטיפה
התמונה מציגה את הפרופיל צדדי של בן זקן, כשהיא מחזיקה סיגריה בידה הימנית. עשן מסתלסל מהסיגריה ויוצר אפקט דרמטי בחלק העליון של התמונה. הסגנון המונוכרומטי (שחור-לבן) מדגיש את הקווים הברורים של דמותה ואת הניגודיות בין הדמות לבין הרקע הבהיר. האור הבוקע מאחור יוצר הילה מסוימת סביב פניה ושיערה, שמוקפד בפשטות.

הלוגו "E" המעוטר עם כתר מופיע בחלק העליון הימני, ומוסיף אלמנט ייחודי שמזוהה עם האמנית. בחלק התחתון נכתב שם האמנית ("עדן בן זקן") ושם השיר ("אדם אדם") בגופן מודגש, כשהמילים "אדם אדם" בולטות בצבע אדום.

## ביקורות והצלחה מסחרית
מבקר המוזיקה הישראלי העניק ל"אדם אדם" ארבעה כוכבים מתוך חמישה. הוא כתב: .

"אדם אדם" הושמע רבות בתחנות הרדיו בישראל. הוא הגיע בשיאו למקום השלישי במצעד של מדיה פורסט, המבוסס על נתוני איירפליי שבועיים במדינה.

## מיקומי שיא

## הערות שוליים

קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי נדב אהרוני
קטגוריה:שירים שנכתבו על ידי צליל קליפי
קטגוריה:שירים שהולחנו על ידי נדב אהרוני
קטגוריה:שירים שהולחנו על ידי צליל קליפי
קטגוריה:שירים שהופקו על ידי נדב אהרוני
קטגוריה:סינגלים בהוצאת הליקון ארומה מיוזיק
קטגוריה:סינגלים בהוצאת שרית הפקות
השכם להרקידו

"**השכם להרקידו**" הוא סינגל שהוקלט על ידי הזמר הישראלי ליאור נרקיס. הוא יצא ב-19 בנובמבר 2024 בהוצאה עצמית, והופץ לשירותי הסטרימינג דרך Mobile1 Music כסינגל שלא מתוך אלבום אולפן.

## רקע וכתיבה
"השכם להרקידו" נכתב והולחן על ידי נרקיס, דולב רם, גרשון (אודימן) אורהייב, צוק אלגזי ויוסי גנגינה. רם ואלגזי הפיקו אותו מוזיקלית. השיר מעלה על נס את ערך השמחה והחגיגות הקטנות של החיים. הטקסט מתאר אווירה קלילה ומשוחררת, בה כולם "אפ למעלה", שותים אלכוהול ונהנים. המסר המרכזי הוא ש"מצווה גדולה להיות בשמחה" ושיש לנצל את הרגעים הקטנים כדי לברוח מהשגרה ולהרים את מצב הרוח.

בחלקו השני, השיר עובר לטון עממי ומחובר לאווירת מסיבה, המשלב הומור קליל ("יהודה קפוץ לאוטו תביא את התפילין") עם מוטיבים מסורתיים. החיבור בין אלמנטים של שמחה, קצב והתמסרות מוחלטת להנאה משקף את התרבות הישראלית שמטפחת את ערך הריקוד והשירה ככלי לשחרור והעצמה.

## הצלחה מסחרית
"השכם להרקידו" הושמע רבות בתחנות הרדיו בישראל. הוא הגיע בשיאו למקום החמישי במצעד של מדיה פורסט, המבוסס על נתוני איירפליי שבועיים במדינה.

## מיקומי שיא

## הערות שוליים

קטגוריה:שירי ליאור נרקיס
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שהולחנו על ידי דולב רם
קטגוריה:שירים שהופקו על ידי דולב רם
קטגוריה:שירים על ריקודים
קטגוריה:סינגלים בהוצאת Mobile1 Music
פרנסיס ג'יימס צ'יילד

**פרנסיס ג'יימס צ'יילד** (באנגלית: **Francis James Child**;  1 בפברואר 1825 – 11 בספטמבר 1896) היה חוקר אמריקאי, פרופסור לספרות אנגלית באוניברסיטת הרווארד, ואספן חשוב של בלדות עממיות אנגליות וסקוטיות.

## ביוגרפיה
צ'יילד נולד בבוסטון, מסצ'וסטס, למשפחה ממוצא אירי. הוא סיים את לימודיו באוניברסיטת הרווארד בשנת 1846, ובהמשך הצטרף לסגל ההוראה שם בשנת 1851.

במהלך הקריירה האקדמית שלו, התעניין במיוחד בפולקלור ובספרות עממית, והקדיש שנים רבות לאיסוף, חקר ופרסום בלדות מסורתיות.

## עבודתו
עבודתו המפורסמת ביותר היא אוסף הבלדות "Child Ballads", אשר פורסם בין השנים 1882 ל-1898 תחת הכותרת "The English and Scottish Popular Ballads". האוסף כולל 305 בלדות, שלכל אחת מהן מצורפות גרסאות שונות, הערות ומחקר מעמיק. עבודתו של צ'יילד נחשבת לאבן דרך בחקר הבלדות והפולקלור, והיא ממשיכה להשפיע על חוקרים ואמנים עד היום.

## מותו ומורשתו
צ'יילד נפטר בקיימברידג', מסצ'וסטס, בשנת 1896. מורשתו נמשכת דרך עבודתו החלוצית בתחום הבלדות העממיות, והאוסף שלו נחשב לאחד המקורות החשובים ביותר להבנת המסורת המוזיקלית והספרותית של אנגליה וסקוטלנד.

## לקריאה נוספת
* The English and Scottish Popular Ballads - Volume 1, ב-Internet Archive
* Francis James Child Biography, באתר אוניברסיטת הרווארד
## קישורים חיצוניים

* 
* 

## הערות שוליים

קטגוריה:בוגרי אוניברסיטת הרווארד
קטגוריה:סגל אוניברסיטת הרווארד
קטגוריה:אנשי חינוך אמריקאים
קטגוריה:ילידי 1825
קטגוריה:נפטרים ב-1896
ריקוד המתים (בלדה)

**ריקוד המתים** (בגרמנית: **Der Totentanz**) היא בלדה בת שבעה בתים מאת גתה שנכתבה בשנת 1813.

הבלדה עוסקת בנושאים של פחד, חטא וחרטה. היא מתארת את הקשר בין החיים למוות, ואת הרגע שבו אדם עובר את הגבול המוסרי כאשר הוא גונב את תכריך המתים. השומר, שמבצע את המעשה מתוך זלזול, מוצא את עצמו מתמודד עם תוצאות המעשה כאשר אחד מהשלדים יוצא לחפש את התכריך הגנוב. הבלדה מציגה את המתח בין החיים והמתים, ואת תחושת הפחד והחרטה שבאה בעקבות חטא, כשהשלד כמעט תופס את השומר אך בסופו של דבר המעשה מסתיים בצורה טרגית.

גתה כתב את הבלדה הזו בסביבות 1813, כשהוא נסע לטפליצה שבצ'כיה מכדי להימלט ממלחמות נפוליאון. משם שלח את הבלדה לבנו, אוגוסט , בדואר. ב-1815 הוא דאג להדפיס ולפרסם אותה.

## עלילה
השעה חצות, ראשית, הבלדה מתחילה בשומר המשגיח וצופה על בית הקברות ממגדל הכנסייה. לפתע, הקברים נפתחים והמתים קמים מקבריהם, יוצאים החוצה ומתחילים להתאסף ולרקוד. במהלך הריקוד, התכריכים שעליהם מפריעים להם, ולכן הם מסירים אותם ומשאירים אותם פזורים ברחבת בית הקברות.

השומר רואה את כל זה כמעשה מגוחך, ומחליט לגנוב את אחד מהתכריכים. הוא מתגנב לשם, לוקח תכריך, ומצליח להימלט אל מגדל הכנסייה בלי שהשלדים שמים לב.

כאשר הריקוד נגמר, אחד מהשלדים לא מצליח לשוב לקברו כי הוא לא מוצא את תכריכיו. הוא מבין שגזל אותו השומר ומתחיל לחפש אותו. מכיוון שהוא לא יכול להיכנס דרך דלתות הכנסייה, הוא מטפס על קירות הכנסייה כדי להגיע למגדל. השומר, שמפחד ומתחרט על מעשהו, רואה את השלד מתקרב אליו. באותו זמן שהשלד כמעט תופס את התכריך שנתקע על קרס ממתכת, פעמון הכנסייה מצלצל בשעה אחת, מה שמסמן את סופה של שעת הכישוף, וכתוצאה מכך, השלד נופל אל תוך החצר שם הוא מתרסק.

## הערות שוליים

קטגוריה:שירי המאה ה-19
קטגוריה:שירה גרמנית
קטגוריה:ספרות גרמנית
קטגוריה:חיבורים
קטגוריה:גתה
אצטדיון MKM

ממוזער|האצטדיון במשחק של האל סיטי מול שפילד וונסדיי ב-27 בנובמבר 2024
**אצטדיון MKM** (באנגלית: **MKM Stadium**) הוא אצטדיון רב תכליתי בקינגסטון על ההאל, אנגליה.
ממוזער|שחקני הקבוצות עולים למגרש
יש לו כמות מושבים של 25,586. האצטדיון הוא ביתם של מועדון הכדורגל האל סיטי (פוטבול ליג צ'מפיונשיפ) ומועדון הרוגבי של האל מליגת העל לרוגבי.

שמו של האצטדיון בעבר היה KC Stadium ואחר כך שונה ל-KCOM Stadium כחלק משינוי בחברה ב-4 באפריל 2016, ביוני 2021 הוא שונה לשמו הנוכחי MKM Stadium. כחלק מחוזה של 5 שנים עם MKM. בזמן תחרויות של אופ"א השם של האצטדיון הוא אצטדיון האל סיטי (Hull City Stadium) בגלל תקנון של ספונסרים.

האצטדיון תוכנן בסוף שנות ה-90 והושלם בשנת 2002 בעלות של כ-44 מיליון ליש"ט, האצטדיון בבעלות עיריית האל ומנוהל על ידי חברת ניהול האצטדיון (SMC), שבחנה בעבר להגדיל את הקיבולת לכ-34,000 מושבים. האצטדיון בצורה של קערה, עם יציע רציף בקומה אחת ושכבה שנייה בצד המערבי.

האצטדיון מארח מעת לעת תחרויות בינלאומיות בענפי ספורט שונים, כולל כדורגל ורוגבי ליג, ומשמש גם כאתר פופולרי להופעות חיות של אמנים מוזיקליים בעלי שם עולמי. בשנת 2008, לדוגמה, התקיימו בו הופעות בלתי נשכחות של אלטון ג'ון ולהקת דה הו, אשר משכו קהל רב והפכו את המקום לאחד מהמרכזים התרבותיים החשובים באזור.

## היסטוריה
הרעיון להקים אצטדיון חדש עבור העיר קינגסטון על ההאל, שבה קבוצת הכדורגל המקצוענית האל סיטי שיחקה באצטדיונה הישן בות'פרי פארק מאז 1946, הועלה לראשונה בשנת 1997. עם זאת, המימון לפרויקט הפך לזמין רק לאחר שהעירייה מכרה חלק מנכסיה בחברת התקשורת קינגסטון. העירייה סיפקה את רוב המימון, בסכום של יותר מ-42 מיליון לירה שטרלינג, כאשר שאר הכספים הגיעו ממענקים במסגרת תקציב השיקום העירוני ומקרן שיפור אצטדיוני הכדורגל.

## אירועי ספורט אחרים
האצטדיון אירח חמישה משחקים של נבחרת אנגליה עד גיל 21, ארבעה מהם התקיימו בשנים שלאחר פתיחתו לאחר פתיחתו, והאחרון התקיים בשנת 2019.

## קישורים חיצוניים

## הערות שוליים

קטגוריה:האל סיטי
MKM
אדולף ברנד

**גוסטב אדולף פרנץ ברנד** (בגרמנית: **Gustav Adolf Franz Brand**; 14 בנובמבר 1874 – 2 בפברואר 1945) היה סופר ואקטיביסט גרמני. ברנד היה מחלוצי התנועה לקידום זכויות להט"ב ופעיל אנרכיסט.

## ביוגרפיה
נולד ב-14 בנובמבר 1874, בברלין, שהייתה אז תחת הקיסרות הגרמנית.

לאחר תקופת עבודה קצרה כמורה, הקים הוצאה לאור. ב-1896 החל לפרסם את מגזין "Der Eigene", שהיה העיתון הלהט"בי הראשון בעולם. שם העיתון שאב השראה מכתיבתו של מקס שטירנר. המגזין פעל עד שנת 1931 והתמקד בנושאי תרבות, אמנות והגות. הערכות גורסות כי לעיתון היו כ-1,500 מנויים. בין היוצרים אשר פרסמו בעיתון ניתן למנות את אריך מיזאם, סשה שניידר, וילהלם פון גלודן, קורט הילר, תומאס מאן, תיאודור לסינג ועוד.

ב-1900 נשפט לשנת מאסר לאחר שהעליב את ארנסט ליבר, מנהיג מפלגת המרכז הגרמנית. בשנת 1903 נאסר לחודשיים בגין פרסום תכנים מיניים ב"Der Eigene". ברנד נעצר פעמים רבות בחייו בשל פעילותו הציבורית. גם כאשר נחקר על כך בבית המשפט, לא הכחיש את היותו ביסקסואל.

ברנד לקח חלק מרכזי בפעילות הוועדה המדעית-הומניטרית של מגנוס הירשפלד, שהייתה ארגון זכויות הלהט"ב הראשון שפעל בפומבי. ברנד הפסיק לשתף פעולה עם הארגון בשל שיקולים מקצועיים בשנת 1903. באותה השנה הקים את קבוצת "Gemeinschaft der Eigenen", שאיגדה גברים הומואים וביסקסואלים שנפגשו על בסיס שבועי בביתו של ברנד. חברי הקבוצה דחו את התיאוריה של הירשפילד לפיה הומוסקסואלים משתייכים למגדר שלישי ואינם זהים ביולוגית לגברים הטרוסקסואלים, והאמינו כי המשיכה לגברים היא ביטוי נוסף של גבריות ואחווה גברית. הקבוצה האמינה כי משיכה לגברים יכולה להתבטא על ידי כל גבר. חברי הקבוצה נטו להחזיק בתפיסות אליטיסטיות בנוגע לאטרקטיביות הגזע הגרמני וחלקים מהם האמינו בטוהר הגזע. בנוסף, חלק מחברי הקבוצה האמינו בעליונותם של גברים על נשים.

בתחילת שנות ה-30 פרש ברנד מפעילות ציבורית והתחתן עם אישה. בני הזוג נהרגו בתקיפה של בעלות הברית על ברלין ב-2 בפברואר 1945.

## קישורים חיצוניים

## הערות שוליים

קטגוריה:להט"בים גרמנים
קטגוריה:פעילים למען זכויות להט"ב בגרמניה
קטגוריה:עיתונאים גרמנים
קטגוריה:אנרכיסטים גרמנים
קטגוריה:עיתונאים להט"בים
קטגוריה:ביסקסואלים גרמנים
קטגוריה:גרמנים שנולדו ב-1874
קטגוריה:גרמנים שנפטרו ב-1945
אהרון בן-יוסף (פעיל עלייה)

**אהרון בן-יוסף (בכר)** (1900, קרנובט, נסיכות בולגריה – 15 במאי 1949, תל אביב, ישראל) היה חלוץ, ממייסדי ארגון יזרעאל שהקים את כפר הס, איש המוסד לעלייה ב', חבר ועד ההצלה של הסוכנות היהודית, ואיש ציבור ישראלי.

## ביוגרפיה
**אהרון בוכור בכר** נולד בקרנובט ליוסף ולרבקה. נמנה עם ראשי תנועת החלוץ בבולגריה. ב-1921, במהלך העלייה השלישית עלה לארץ ישראל ושינה את שם משפחתו לבן-יוסף. הוא נמנה עם פעילי אחדות העבודה, ובהמשך מפא"י. ב-1929 יצא לבולגריה מטעם החלוץ לצורך יצירת תשתית עלייה לישראל. בבולגריה סמוך לפאזארג'יק, היה שותף להקמת חוות ההכשרה "עתיד" אשר הכשירה בני נוער לעבודה חקלאית, לקראת עלייתם לישראל בגרעיני התיישבות. ב-1930 שב לישראל ונמנה עם מייסדי ארגון יזרעאל אשר הקימו את כפר הס. הוא ניהל את לשכת העבודה בתל אביב. ב-1935 היה ציר מטעם מפא"י ל שהתקיים בלוצרן, שווייץ. מ-1936 עבד במרכז הקואופרציה ובו הקים את מרכז ההובלה הקואופרטיבית.

ב-1939 סייע בן-יוסף לברוך קונפינו מול ראש המוסד לעלייה ב', והמליץ עליו כאיש הקשר בבולגריה לעבודה מול המוסד לצורך העלאת יהודים לישראל, ככל שהחמירה המדיניות האנטי-יהודית בממלכה. ב-1941, במהלך מלחמת העולם השנייה, התגייס בן-יוסף לבריגדה היהודית. בהמשך נמנה עם חברי ועד ההצלה של הסוכנות היהודית באיסטנבול.

ב-15 בספטמבר 1944, מספר ימים לאחר הפיכת חזית המולדת של בולגריה נכנס לבולגריה ביחד עם וניה פומרנץ באישור ממשלת חזית המולדת. בן-יוסף נכנס כ"עיתונאי" של עיתון דבר הבא לסקר את שחרור בולגריה. הם נפגשו עם שר התעמולה דימו קזאסוב וקיבלו את ברכתו לחידוש הקשר עם ארץ ישראל. וניה פומרנץ ובן-יוסף פעלו בבולגריה להקמת "תנועת החלוץ" והכשרת הנוער לעלייה לישראל. תנועה זו איחדה את תנועות הנוער שפעילותן הופסקה עם החלת החוק להגנת האומה, להוציא את צעירי התנועה הרוויזיוניסטית. בן יוסף קיבל את אישור השלטונות לפרסם מאמרים בעיתונות היהודית ואף לשדר בעברית ברדיו הממלכתי. כמו כן, הקים את לשכת הסוכנות היהודית בבולגריה אשר בראשה עמדו ויטלי חיימוב וחיים קשלס. בן-יוסף ניהל את ההכנות לביקורו של דוד בן-גוריון אשר נערך בראשית דצמבר 1944. בן-גוריון הביא עימו כ-1,000 סרטיפיקטים עבור יהודי בולגריה אשר נוצלו החל מדצמבר 1944 ועד 1946 בעיקר להעלאת צעירים, ופעילות זו כונתה "עליית האלף".

בשנים 1945–1946, ניהל את לשכת העלייה בטורקיה וסייע ל"עליית האלף", ולמפעל ההעפלה. בהמשך שב לישראל ופעל לקליטת העולים מבולגריה לישראל שעלו בעלייה ההמונית.

## חייו הפרטיים, מותו והנצחתו
אהרון בן יוסף היה נשוי לשושנה (רוזה) לבית אשר (1901–1986), דודתה של אמה גרון. הם היו הורים לבן: יוסף, ולבת: עליה (שם שביטא את משימתם של הוריה בשליחותם לבולגריה). הובא למנוחות בבית הקברות נחלת יצחק אשר בתל אביב. בקריית אתא הוקמה שכונת "גבעת אהרון בן יוסף" ובה שוכנו עולים מבולגריה, וכן נקרא על שמו רחוב בעיר. נכדו,  (1953–1973) נפל במלחמת יום הכיפורים.

## קישורים חיצוניים

* 
* 

## הערות שוליים

קטגוריה:פעילי ההעפלה
קטגוריה:פעילי עלייה
קטגוריה:ישראלים ילידי בולגריה
קטגוריה:אנשי העלייה השלישית
קטגוריה:כפר הס: אישים
קטגוריה:אישים שהשתתפו בוועידות הקונגרס הציוני העולמי
קטגוריה:ישראלים שנולדו ב-1900
קטגוריה:ישראלים שנפטרו ב-1949
אהבה במרוקו

**אהבה במרוקו** (באנגלית: **Lonely Planet**) הוא סרט קולנוע אמריקאי מסוגת דרמה רומנטית משנת 2024 בכתיבה ובימוי של סוזנה גרנט , עם לורה דרן, ליאם המסוורת' ודיאנה סילברס בתפקידים הראשיים.

הסרט צולם במרוקו והעלילה היא על רומן אהבה בין סופרת מפורסמת לבין סוכן נדל"ן צעיר. הסרט יצא בהפצת נטפליקס. משתתפת בו בתפקיד קטן השחקנית הישראלית שושה גורן.

## תקציר העלילה
קת'רין לואו (לורה דרן) היא סופרת אמריקאית מצליחה שפרסמה כבר שמונה ספרים. כעת נפרדה מבן זוגה לאחר 14 שנים ויש לה משבר כתיבה אותו היא רוצה לפרוץ בריטריט (מבדד) במרוקו.

היא מגיעה למלון מקסים ושקט אבל עד מהרה מגיעים לשם סופרים שרוצים כמוה להתבודד ובהם בולטת הסופרת הקשישה עדה דוהן (שושה גורן) שזכתה בפרס נובל לספרות.

מגיעה לשם גם הסופרת הצעירה לילי קמפ (דיאנה סילברס) ובן זוגה אוון ברופי (ליאם המסוורת'). אוון הוא סוכן נדל"ן ועסוק כל הזמן בניהול עסקה גדולה. כאשר לילי יוצאת לטיול במדבר עם הסופרים, הוא נשאר ומצטרף לקת'רין לטיול בעיר ובכפר הסמוכים.

אוון נמשך לקת'רין למרות הבדל גדול בגילים. לאחר שלילי העליבה אותו בשל ידיעת ספרות, הוא מתנתק ממנה וביחד עם קת'רין הם עוזבים את בית המלון, מגיעים לעיר ומקיימים יחסים אינטימיים.

הוא מתכוון להישאר במקום עם קת'רין אבל בעת טיולם בעיר נחטף ממנה הלפטופ ובו הרומן האחרון שלה ללא גיבוי. קת'רין מבולבלת וכועסת מחליטה לחזור לבד לארצות הברית.

כעבור זמן מצליחה קת'רין לסיים את הרומן האחרון שלה שמצליח. אוון פוגש אותה בפאב, האהבה ניצתת שוב והם מתנשקים.

## צוות השחקנים

## קישורים חיצוניים

*קדימון לאהבה במרוקו, באתר יוטיוב
*הסבר על אהבה במרוקן, באתר יוטיוב
* 
*ביקורת על אהבה במרוקו, באתר דיאלוג 50 פולס.

קטגוריה:סרטי 2024
קטגוריה:סרטים אמריקאיים
קטגוריה:סרטים באנגלית
קטגוריה:סרטי דרמה רומנטית
קטגוריה:סרטים על סופרים
קטגוריה:נטפליקס: סרטים
קטגוריה:סרטי דרמה רומנטית אמריקאיים